Here is a page extracted from Wikipedia that may contain CSS, HTML, and a lot of unformatted text.

Title: Šiaurės Kuoriejė
Content: Kuoriejės Liaudėis Demuokratėnė Respoblėka (Šiaurės Kuoriejė) – valstībė rītu Azėjuo, šiaurėniam Kuoriejės posiasalė šmuotė. Ona tor robežio so Pėitu Kuorėjė pėitūs, Kėnėjė ėr Rosėjė šiaurie. Seniau bovosės veinėngas valstībės Kuoriejės dalės.

Istuorėjė 

Ontruos svieta vainuos pabėnguo Kuoriejė palėka okupouta suovietu ėr amerėkėitiu karioumeniu. 1948 m. šalės bova padalīnta - kuomonėstā ožvaldė šiaurė, vuo pėitėni šmuota ėšluošė amerėkėitiu remiama kapitalėstėnė vėriausībė. 

Ėr dabartėnēs čiesās anuos dėdlē nesotar - terp anū net ī irengta vėina magtīngiausē dežuruojamu robežiu svietė. Kuomonėstėnė Šiaurės Kuoriejė gasdėn sava kondoulėnė pruograma ciela svieta.

Puolitėnė sistema 

Nuors oficēlē Šiaurės Kuoriejė īr demuokratėnė valstībė, anuo ėš tėkrū vīroun tuotalėtarėnis riežėms. Čėštās vėinvaldis ė ofėcēlo Naciuonalėnė gīnībaskomėteta pėrmėninks Kim Čen  Uns, onsktiau bova anuo tievs Kim Čen Ėrs, bat oficēlē šalėis valduovs īr anuo tievs Kim Ėr Sens, katros mėrė 1994 m.

Admėnėstracėnis soskėrstīms 

Šiaurės Kuoriejė īr soskėrstīta i 9 provincėjės, 3 īpatėngousios regijuonos ė 2 miestu savėvaldībės.

Provincėjės 
 Čaganda provincėjė (Chagang-do)
 Hamhion Pokta provincėjė (Hamgyŏng-pukto)
 Hamhion Namda provincėjė (Hamgyŏng-namdo)
 Hvanhė Pokta provincėjė (Hwanghae-pukto)
 Hvanhė Namda provincėjė (Hwanghae-namdo)
 Kanvuonda provincėjė (Kangwŏndo)
 Pchenjan Pokta provincėjė (P'yŏngan-pukto)
 Pchenjan Namda provincėjė (P'yŏngan-namdo)
 Janganda provincėjė (Ryanggang-do)

Īpatėnė̄jė regijuonā 
 Pramuonėnis Kaesŏng regijuons (Kaesŏng Kong-ŏp Chigu)
 Torėstėnis Kŭmgangsan regijuons (Kŭmgangsan Kwangwang Chigu)
 Īpatėngasis Sinŭiju adminėstracėnis regijuons (Sinŭiju T'ŭkpyŏl Haengjŏnggu)

Miestu savėvaldībės 
 Pchenjans (P'yŏngyang Chikhalsi)
 Rasŏns (Rajin-Sŏnbong Chikhalsi)

Azėjės valstībės